Afg’onlar: AQShning bizning davlatga nisbatan siyosati mavhum 
AQSh Afg’oniston bo’yicha yangi strategiyasini e’lon qilar ekan, tafsilotlar hamon ommaga oshkor qilinmagan. Bosh vazir Abdulla Abdulla fikricha, masala muhokama qilinishi kerak.
E’tibor asosan terrorizmga qarshi kurashda bo’lsa, unda Afg’onistonda davlatchilikni yaxshilash, shuningdek, iqtisodiy, ijtimoiy, madaniy va boshqa sohalarni rivojlantirish masalasi qayda qoladi? Qonunchilar deydiki, Amerika afg’on hukumati va xalqini har tomonlama quvvatlashi zarur. Ko’plab arboblar AQSh havo hujumlariga qarshi. “Havo hujumlari natijasida beguhon oddiy insonlar hayotini yo’qotgan. AQSh oddiy odamlarni o’ldirish evaziga afg’on harbiylarini qo’llab-quvvatlasin. Afg’on harbiylari o’zlari havo hujumlarini olib borsin”,- deydi qonunchi Ubaydullh Borikzoy. Bosh vazir Abdulla Abdulla qayd etishicha: “AQSh e’lon qilgan strategiyani afg’on hukumati ma’qullaydi lekin bu qarorning ahamiyatli qirralari, xalq hayotiga ta’sir qiluvchi omillar siyosatchilar tomonidan muhokama qilinishi va xalqqa to’liq ma’lumot yetkazilishi kerak”. Kobulda prezident saroyiga ko’ra, AQSh strategiyasi afg’on hukumat fikri o’rganilgan holda tayyorlangan. “Strategiya AQSh va Afg’oniston mushtarak manfaatlari ta’minlanishini kafolatlaydi”,- deydi prezident so’zlovchisi Husayn Murtazaviy. Biroq afg’onlar orasida AQSh harbiylaridan norozlik oshib bormoqda. Sobiq jihodchi qo’mondonlardan biri Amir Ismoilxon deydiki, Amerika kuchlari Afg’onistonni tark etishi zarur. O’tgan hafta nashr qilingan NATO targ’ibot qog’ozlarida islom diniga hurmatsizlik qilingani aniqlandi. Afg’onlar NATO harbiylarining bu ishidan g’azabda. Kobulda o’tgan namoyishlarda Amerikaga qarshi gaplar yangradi. “Biz islom dinini himoya qilamiz. Bu bizdan qanchalik qurbonlik olmasin, tayyormiz. Amerika surunkali ravishda islom diniga hurmatsizlik qilmoqda”,- deydi noroz namoyishchilardan biri. Afg'onistondagi jamoatchi muxbir. Olti millionga yaqin o'zbek yashaydigan mamlakatdagi siyosiy, iqtisodiy va ijtimoiy masalalarni yoritadi.